text: [{"text_idx": "#000001", "text": "Equinor u\u0301tbyggir gasslei\u00f0 fyri fy\u0301ra mia. kr."}, {"text_idx": "#000002", "text": "Talan er um Eirin gasslei\u00f0ina a\u0301 norska landgrunninum, sum var\u00f0 funnin i\u0301 1978"}, {"text_idx": "#000004", "text": "U\u0301tbyggingin skal vera vi\u00f0 til at \u00f8kja um norsku gassframlei\u00f0sluna og harvi\u00f0 eisini at tryggja eftirspurningin eftir gassi i\u0301 Evropa."}, {"text_idx": "#000005", "text": "Norski olju- og orkura\u0301\u00f0harrin Terji Aasland sigur, at henda avger\u00f0in fer ikki at seta fo\u0301t fyri norsku klimama\u0301lunum, samb\u00e6rt Equinor."}, {"text_idx": "#000006", "text": "U\u0301tbyggingin av Eirin er \u00e6tla\u00f0 at longja um liviti\u0301\u00f0ina hja\u0301 risasto\u0301ru gasslei\u00f0ini Gina Krog vestan fyri Stavanger. Equinor roknar vi\u00f0 at fa\u0301a 27,5 mio\u0301. tunnur burtur u\u0301r hesi u\u0301tbyggingini, ta\u00f0 mesta gass. Arbei\u00f0i\u00f0 fer at kosta meira enn fy\u0301ra mia. kr."}, {"text_idx": "#000007", "text": "Orkura\u0301\u00f0harrin sigur, at u\u0301tbyggingin av Eirin fer at fa\u0301a sto\u0301ran ty\u0301dning fyri norska orkuframlei\u00f0slu og leggur aftrat, at fleiri a\u00f0rar lei\u00f0ir i\u0301 longu kendum og bu\u0301num \u00f8kjum fara eisini at ver\u00f0a u\u0301tbygdar. U\u0301byggingin fer at longja um liviti\u0301\u00f0ina fra\u0301 2029 til 2036."}, {"text_idx": "#000008", "text": "-Hetta er ein avbjo\u0301\u00f0andi ti\u0301\u00f0 fyri Evropa. Sum st\u00f8\u00f0an er i\u0301 l\u00f8tuni fer verandi framlei\u00f0sla at minka sum fra\u0301li\u0301\u00f0ir, og ti\u0301 er umra\u0301\u00f0andi at fara undir ny\u0301ggjar u\u0301tbyggingar sigur Aasland vi\u00f0 E24 heimasi\u0301\u00f0una."}, {"text_idx": "#000009", "text": "U\u0301tbyggingin fer at geva si\u0301tt i\u0301kast til at var\u00f0veita norska landgrunnin sum ein st\u00f8\u00f0ugan framti\u0301\u00f0ar veitara av gassi til Evropa."}, {"text_idx": "#000010", "text": "Uppa\u0301 fyrispurning hvussu u\u0301tbyggingin fer at a\u0301virka \u00e6tlanina at r\u00f8kka klimama\u0301lunum sigur Aasland, at hon fer ikki at a\u0301virka ma\u0301lini. Ta\u00f0 ver\u00f0ur upp til fel\u00f8gini at halda hesi ma\u0301lini, ti\u0301 gera tey ikki ta\u00f0, so kann hetta gerast sera kostna\u00f0armiki\u00f0 og sipar her til h\u00e6gri CO2 pri\u0301sir og kvotapri\u0301sir."}, {"text_idx": "#000011", "text": "Norski olju- og orkura\u0301\u00f0harrin Terje Aasland og Jonas Gar St\u00f8re fors\u00e6tisra\u0301\u00f0harri, sum vilja \u00f8kja um gassframlei\u00f0sluna fyri at kunna metta orkut\u00f8rvin i\u0301 Evropa."}, {"text_idx": "#000012", "text": "Oljufel\u00f8gini hava annars sagt fra\u0301, at ta\u00f0 fer at vera sera krevjandi at r\u00f8kka klimama\u0301lunum vi\u00f0 verandi pri\u0301stilgongd. Ma\u0301li\u00f0 er at minka u\u0301tla\u0301ti\u00f0 vi\u00f0 50% innan 2030."}, {"text_idx": "#000013", "text": "-Ta\u00f0 ver\u00f0ur krevjandi, men ma\u0301li\u00f0 stendur vi\u00f0. Vit hava bundi\u00f0 okkum til at halda hesi ma\u0301lini, og ta\u00f0 fara vit at halda sigur Aasland."}, {"text_idx": "#000014", "text": "I\u0301 sambandi vi\u00f0 at minka um u\u0301tla\u0301ti\u00f0 fra\u0301 Gina Krog gasslei\u00f0ini, so fer elektrifisering at vera vi\u00f0 til at minka munandi um u\u0301tla\u0301ti\u00f0. Norra er fyrsta landi\u00f0 i\u0301 heiminum, sum er fari\u00f0 undir at bru\u0301ka streym fra\u0301 eitt nu\u0301 vindmylnulundum til havs at reka framlei\u00f0sluna umbor\u00f0 a\u0301 pallum."}, {"text_idx": "#000015", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000021", "text": "Danir ste\u00f0ga u\u0301tbjo\u0301\u00f0ing av oljulei\u00f0"}, {"text_idx": "#000022", "text": "Bretsk havvindu\u0301tbjo\u0301\u00f0ing skot fyri bo\u0301gvin"}, {"text_idx": "#000023", "text": "Spennandi ra\u0301\u00f0stevna um gr\u00f8na skifti\u00f0 i\u0301 fiskivinnuni"}, {"text_idx": "#000027", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000028", "text": "Fyristing tel. 20 80 80 [email protected]"}]